
תגובת התובע להתנגדות הנתבעת – מינוי מומחים
בזיקה להחלטת בית המשפט הנכבד מיום 4.1.26 מתכבד התובע ליתן תגובתו כדלקמן:
1. התובע יציין כי לא פנה בתביעה לקביעת דרגת נכות בוועדות המוסד לביטוח לאומי ועותר הוא למינוי מומחים רפואיים במסגרת ההליך דנן.
בתחום האורתופדי:
2. לאחר התאונה טופל התובע במוקד קופת החולים לרפואה דחופה, שהוא סובל מסחרחורות, חבלות וכאבים בראש, בצוואר ובגב תחתון, לאחר קבלת טיפול רפואי ראשוני אשר כלל בדיקות הדמיה שוחרר התובע לביתו בהמלצה להמשך מעקב רפואי, נטילת משככי כאבים ומנוחה.
3. מאז התאונה ומחמת תוצאותיה נזקק התובע למעקב רפואי רציף ואינטנסיבי, טיפולי פיזיותרפיה, תרופות לשיכוך כאב. במסגרת המעקב הרפואי הודגמו כאבים והגבלה בתנועות הצוואר והגב. 
4. בדיקות דימות אליהן הופנה, הדגימו ממצאים כדלקמן:
עמוד השדרה המותני:
בלטי דיסק בגבהים 3L-4L, L5-L4 עם לחץ על השק התקאלי והיצרות. בקע דיסקלי מרכזי קטן בגובה 1S-5L.
עמוד השדרה הצווארי:
בליטה אחורית קלה של הסחוס הדיסקלי בגבהים 6C-3C.
(עמ' 17 – 19 לנספח 1)
5. כן, בדיקת מיפוי עצמות שביצע הדגימה קליטה מוגברת באזור הרדיוס משמאל והדגשה קלה בקליטה באזור קרסול שמאל.
(עמ' 21 לנספח 1).
6. התובע הופנה להמשך מעקב שמרני, טיפולי פיזיותרפיה אינטנסיביים וטיפולי רפואה משלימה לשיפור טווחי תנועה כמו גם המלצה לנטילת משככי כאבים והמלצה לשחיה לשיפור הטווחים.
7. לאור האמור לעיל יטען התובע כי הדרישה ל"ראשית ראיה" מתקיימת בנדון ומבוקש למנות מומחה בתחום האורתופדי לבדיקתו ולקביעת נכותו.
רצ"ב תעודות רפואיות בתחום האורתופדי, מסומנות "כנספח 1".
בית המשפט הנכבד מתבקש להימנע ממינוי המומחים הבאים:
 פרופ' ניסים אוחנה, ד"ר נחשון רנד, ד"ר אמיר אמיתי, ד"ר אלכס גופמן וד"ר נפתלי רובינשטיין
בתחום הנוירולוגי:
8. למן אירוע התאונה, החל התובע לסבול מכאבי ראש וסחרחורות. בתיעוד הראשוני במוקד לרפואה דחופה מתאריך 5.11.24 (יום התאונה) צויין כדלקמן: 
"תאונת דרכים במנגנון קדמי כנהג. שולל חבלת ראש  או פתיחת כריות אוויר. מלין על כאב ראש וסחרחורת"
9. התובע המשיך לסבול מכאבי ראש וסחרחורות והדבר קיבל ביטוי בתיעוד הרפואי. ביום 23.5.25 נבדק ע"י מומחה נוירולוגי אשר הפנה לבדיקת CT ראש, המשך מעקב נוירולוגי ואורתופדי כמו גם טיפולי פיזיותרפיה ורפואה משלימה.
10. התובע ביצע בדיקת CT וממשיך במעקב רפואי בגין כאבי הראש והסחרחורות מהם סובל מחמת התאונה ותוצאותיה, ניתן לו טיפול תרופתי לשיכוך כאב, טיפול לשיפור בעיות הריכוז והסחרחורות והמלצה לניסיון שיכוך כאב באמצעות קנאביס.
(תעודה רפואית מיום 14.8.25 עמ' 11 לנספח 2)
11. בהינתן האמור יטען התובע כי גם בתחום הנוירולוגי מתקיימת הדרישה ל"ראשית ראיה" ומבוקש למנות מומחה בתחום הנוירולוגי לבדיקת התובע ולקביעת נכותו.
רצ"ב תעודות רפואיות בתחום הנוירולוגי, מסומנות "כנספח 2".
בתחום רפואת הכאב:
12. לאחר התאונה התובע טופל המוקד לרפואה דחופה, כעצת רופאיו הוא שהה במנוחה ונטל משככי כאבים, במכון פיזיותרפיה הנחו אותו לביצוע תרגילים, פעילות גופנית, ולרפואה משלימה.
13. במסגרת המעקב הרפואי ניתן לתובע טיפול תרופתי לשיכוך כאב שהחל עם תרופות ממשפחת נוגדי הדלקת והמשיך לתרופות נרקוטיות.
14. חרף הטיפולים התובע ממשיך התובע לסבול מכאבים והגבלה בצוואר ובגב תחתון, עם הקרנת הכאבים לרגל שמאל, כאב המעיר משינה ומפריע לתפקוד היום יומי. בהיעדר הטבה הופנה התובע לבדיקה וטיפול במסגרת מרפאת כאב.
15. התובע נבדק ע"י מומחית כאב במסגרת הטיפול בקהילה והומלץ, בשלב זה, על המשך טיפול תרופתי נרקוטי על נגזרותיו.
16. התובע יטען כי גם בתחום הכאב מתקיימת הדרישה לראשית ראיה ומבוקש למנות מומחה בתחום הכאב בהתאם לשיקול דעת בית המשפט הנכבד.
רצ"ב תעודות רפואיות בתחום רפואת הכאב, מסומנות "כנספח 3".
17. בשים לב לאמור, על מנת לאפשר לתובע להוכיח את טענותיו שברפואה מתבקש בית המשפט הנכבד להיעתר לבקשה, להורות על מינוי מומחים כמבוקש והשתת שכר טרחתם על כתפי הנתבעת.
________________        

